Analüüsi objektiks valiti Tallinna, Tartu ja Viru Ringkonnakohtu poolt 2005. aastal tehtud otsused ja määrused, nendes sisalduvad I astme lahendile antud õiguslikud hinnangud ja  rakendatud volitused vastavate menetlusliikide kaupa. Analüüs hõlmab tsiviilkohtumenetluses, halduskohtumenetluses, kriminaalmenetluses ja väärteomenetluses tehtud lahendeid niivõrd kuivõrd ringkonnakohtud on vastava ajaperioodi lahendid analüüsi läbiviimiseks esitanud. Analüüsi objektiks ei ole ringkonnakohtute menetluslikud määrused, sest nende eesmärk ei ole esimese astme lahendi peale esitatud erikaebuse ega apellatsioonkaebuse läbivaatamine.